কারইয়া গড়ে ওঠে ২০১৪ সালে। সংস্থার দাবি, নিজস্ব ওয়েবসাইট ও আউটলেটের মাধ্যমে প্রতিমাসে সাড়ে তিন হাজারের বেশি অর্ডার মেলে। এর মধ্যে রয়েছে Myntra, Jabong, Flipkart, PayTM, Snapdeal ও LimeRoad-র মতো জনপ্রিয় ই-কমার্স সংস্থাও। মহিলাদের পারফেক্ট ফিট পশ্চিমী পোশাক তুলে দেওয়াই তাদের সাফল্যের চাবিকাঠি বলে মনে করে সংস্থা। এমন পোশাক যাতে প্রতিদিন অফিস যাওয়া যায় কিংবা নন-ক্যাজুয়াল পার্টি ওয়্যার। দু'ক্ষেত্রেই মেলে স্বাভাবিক সৌন্দর্য ও স্বাচ্ছন্দ্য। এ জন্য অবশ্য গবেষণায় জোর দিয়েছে সংস্থা। ভারতীয় মহিলাদের শারীরিক গঠনের কথা মাথায় রেখে সাইজিং যাতে ঠিক থাকে তার পিছনে মাথা খাটায় একটা দল।